VS002113
Datum: 2001-01-18T01:00:00.000+01:00
datum_sodbe_i_stopnje: 2008-05-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kože in njihove posledice - duševne motnje
fischer: zelo lahki primeri
odskodnina: 42.276,68 EUR
opombe: II Ips 522/2009 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Strojevodja vlaka.

## Škodni dogodek

Železniška nesreča.

## Poškodba

Udarnine desnega stegna in desnega kolena ter odrgnine obeh zgornjih okončin. Akutna reakcija na stres, ki je kasneje prešla v posttravmatski stresni sindrom.

Opomba: Stopnja po Fisherju je določena le v zvzei s telesnimi poškodbami.

## Telesne bolečine

1.000,00 EUR Blage bolečine, ki niso zahtevale protibolečinske terapije (le počitek).

#### Hospitalizacija

Mesec in pol na psihiatriji.

#### Ambulantno zdravljenje

V prvem mesecu in pol nekajkrat pri ambulantnem psihiatru in večkrat pri osebni zdravnici (ni bil na sekundarnem nivoju); še vedno obiskuje psihiatra.

## Strah

6.676,68 EUR Nekaj trenutkov intenziven primarni strah, tri mesece intenziven sekundarni strah, 3 leta srednje intenziven sekundarni strah glede zdravstvenih posledic nesreče, še danes pa ima občasno blagi strah.

## Zmanjšanje življenjske aktivnosti

34.600,00 EUR Prisotna PTSM, ki ga je osebnostno spremenila (kasnejši prehod v trajno osebnostno spremenjenost), ki je bila pri tožniku intenzivno prisotna tri leta, nato pa se je razširila na vsa področja njegovega življenja. Posledično je opustil vse športne in rekreativne aktivnosti, začel se je izogibati medsebojnim stikom, zaradi značajskih sprememb je izgubil prijatelje, opustil je igranje inštrumenta ter večji del skrbi za konje. Leto in pol ni opravljal svojega dela, potem pa je delal skrajšani delovni čas, sedaj je invalid I. kategorije.

---

ZOR člen 200, 203